Дзяржаўная ўстанова адукацыіі “Сярэдняя школа №11 г. Мазыра”

VI Туровские Епархиальные Образовательные Чтения на тему:

“Великая Победа: наследие и наследники”

**Мы – часцінка народа, мы – часцінка Малой Радзімы**

**(гісторыка – краязнаўчая праца ў школе)**

 **Уводзіны**

Краязнаўства – гэта такі падзел гісторыі, які адкрывае вялікія магчымасці для чалавека ў вобласці даследавання, пошуку, збору цікавага матэрыялу. Гэта такая дзейнасць, якой нас (вучняў 8-х і 9-х класаў) захапіла настаўнік беларускай мовы і літаратуры Зайцава Людміла Мікалаеўна.

Гаворачы пра краязнаўства, часцей за ўсё разумеюць яго менавіта як краязнаўства гістарычнае, у задачу якога ўваходзіць усебаковае вывучэнне роднага краю. У краязнаўстве, прадметам вывучэння з’яўляецца мясцовасць, тэрыторыя. Сам тэрмін “краязнаўства” азначае, што вывучаецца тэрыторыя, вызначаная паняццем “родны край”. Знаёмства з мясцовай гісторыяй дапамагае лепш зразумець агульнагістарычныя заканамернасці, адчуць пачуццё прыналежнасці да роднай зямлі і нацыянальнай еднасці, повязь часоў і пакаленняў.

Такім чынам, галоўнымі задачамі краязнаўчай дзейнасці мы лічым:

1.Вывучэнне гістарычнай, прыроднай і духоўнай спадчыны нашага краю.

2.Далучэнне вучняў да працэсу знаёмства з багатай прыроднай і духоўнай спадчына нашай зямлі.

3.Выхаванне павагі да гераічнага і трагічнага мінулага нашага народа.

4.Выхаванне любові да роднай зямлі і прыроды, мінуўшчыны і людзей нашага краю, з якіх варта браць прыклад.

5.Выхаванне павагі да стваральнай працы пакаленняў нашых людзей.

 Формы краязнаўчай дзейнасці можна падзяліць на наступныя:

1. Індывідуальная – прадуглежвае чытанне літаратуры па мясцовай гісторыі, працу з дакументамі, рэчавымі матэрыяламі, падрыхтойку паведамленняў, дакладаў, рэфератаў, збор успамінаў, прадметаў матэрыяльнай і духоўнай культуры, апісанне помнікаў гісторыі, выраб наглядных дапаможнікаў і інш.

2. Групавая – работа ў гуртках, суполках, экскурсіі, паходы, экспедыцыі, віктарыны, алімпіяды, выпуск насценгазет, рукапісных часопісаў і інш..

3. Масавая – краязнаўчыя гульні, вечары, віктарыны, алімпіяды, канферэнцыі і г. д.

У гэтым артыкуле мы паспрабуем паказаць уласную сістэму краязнаўчых спраў, якая склалася за час краязнаўчай працы ў школе. Магчыма, такая інфармацыя будзе карысна ўсім зацікаўленым гісторыяй роднага краю.

**1.Значэнне вывучэння краязнаўства ў школе**

Вывучэнне роднага краю адкрывае шырокія магчымасці для самастойнай дзейнасці, для пошуку, даследавання, нават адкрыццяў. Актыўны творчы пошук, што адбываецца пры правядзенні самастойнай работы, дазваляе перажыць радасць поспеху, паверыць у свае сілы, навучае пераадольваць цяжкасці, развівае навыкі самаадукацыі.

Адзін з напрамкаў краязнаўства ў школе – вывучэнне канкрэтных чалавечых лёсаў– сваякоў, землякоў, вывучэнне паўсядзённасці, жывога жыцця з яго кранальнымі падрабязнасцямі.

Адной з важнейшых задач сучаснасці з’яўляецца ўсебаковае вывучэнне гісторыі свайго краю. Але нельга разлічваць на поспех, калі да работы ставіцца фармальна, калі краязнаўчая работа будзе насіць эпізадычны характар, калі не будзе асабістай зацікаўленасці. Я лічу, што кожны вучань павінен мець не толькі яскрава акрэсленую мэту ў жыцці, але і адчуваць сябе запатрабаваным – быць патрыётам Бацькаўшчыны, быць грамадзянінам свайго краю. Таму вырашыць пастаўленую задачу дапамагае пошукавая работа па вывучэнню роднага краю. У нашай школе для гэтага робіцца нямала: праводзяцца мерапрыемствы краязнаўчай накіраванасці.

**2.Асноўныя краязнаўчыя справы**

У правядзенні краязнаўчай работы нам дапамагаюць артыкулы з газеты «Жыццё Палесся», у якой публікуецца шэраг патрэбных краязнаўчых матэрыялаў, якія мы збіраем у папку. Пры падрыхтоўцы да напісання навукай працы намі выкарыстоўваюцца звесткі з кнігі А. Г. Бабра “Мой Мазыр” [2] і кнігі “Памяць. Мазырскі раён” [3]. Найбольш значны матэрыял па краязнаўчай тэме мы знаходзім ў артыкулах даследчыцы Барсук А. Я.[1 ]

 Вывучаем гісторыю разбураных гістарычных помнікаў, напісалі навуковую працу “Будынкі – прывіды г. Мазыра”. Гэта была захапляючая справа. Спачатку мы прачыталі тыя пісьмовыя звесткі, што былі ў музеі, потым рушылі распытваць людзей, шукаць фатаграфіі, самі фатаграфалі і вывучалі тое, што засталося.

Вывучаем археалагічныя помнікі. Актуальнасць работы заключалася ў вывучэнні гісторыі роднага краю і неабходнасці інфармавання насельніцтва пра жыццё людзей старажытных эпох праз вывучэнне помнікаў археалогіі. Мы вывучылі розныя крыніцы па археалогіі Мазыра, сістэматызавалі і фармалізавалі сабраны матэрыял у выглядзе навукова-даследчай работы (“Дзіўнае археалагічнае мінулае і скарбы горада Мазыра”) і прапанавалі храналогію археалагічных падзей (гл. Дадатак 1).

Вывучэнне жыцця славутых землякоў мае вялікае выхаваўчае значэнне. З вялікай цікавасцю збіралі матэрыял аб жыццёвым і працоўным шляху славутых землякоў-сучаснікаў, падрабязна знаёміліся з іх асобамі. Атрымаліся захапляльныя навукова-даследчыя працы “Землякі”, “Малая Радзіма ў лёсе чалавека”.

Удзельнічаем ва ўсіх даследчых конкурсах для школьнікаў, якія праводзяць Рэспубліканскі цэнтр турызму і краязнаўства (“Дзіўнае археалагічнае мінулае і скарбы горада Мазыра”) і Тураўская Епархія (“Тэрытарыяльны брэйдынг Мазыра”, “Беларуская святыня, апякунка Палесся”, “Будынкі – прывіды г.Мазыра”).

Шмат якія з працаў адзначаны дыпломамі, граматамі, надрукаваныя ў калектыўных зборніках. Гэтую справу лічым надзвычай важнай, бо яна дае магчымасць развіваць уменні збіраць інфармацыю, сістэматызаваць яе, навыкі навукова-даследчай дзейнасці, самастойнасць, творчасць.

 **2.1**.**Арганізацыя экскурсій**

Экскурсіі (паходы) і экспедыцыі задавальняюць патрэбу ў здаровым актыўным адпачынку, адкрываюць перспектыву самім пазнаваць свет, атрымліваць новыя веды і ўражанні, даюць магчымасць непасрэдна пазнаёміцца з тым асяроддзем, сустрэцца з тымі людзьмі, якія з’явіліся прадметам мастацкага асэнсавання ў творах пісьменнікаў. Яна садзейнічае больш глыбокаму засваенню краязнаўчага матэрыялу, звязанага з гістарычнымі падзеямі, пашырае і паглыбляе веды; фармуе гістарычную памяць пра мінулае свайго народа і гістарычныя карані сваёй зямлі, роду.

Вылучаюцца наступныя віды вучэбных экскурсій:

Па месцах гістарычных падзей, да гісторыка-краязнаўчага помніка, у музей, на прыроду і прыродна-ландшафныя комплексы, у архіўныя ўстановы і бібліятэкі, у замежныя краіны.

У час канікул мы абавязкова выязджаем ці выходзім на экскурсію, затым складаем прэзентацыю, якую змяшчаем на школьны сайт. На асенніх канікулах плануем пазнаёміцца з гістарычнымі помнікамі г. Полацка.

На вялікі жаль, у нашай школе не працуе краязнаўчы музей, аднак настаўнік гісторыі Павел Л.М. і настаўнік беларускай мовы і літаратуры Зайцава Л.М. збіраюць краяведчы матэрыял, які беражліва складваюць у папкі, а вучні школы могуць карыстацца гэтым матэрыялам для напісання рэфератаў, навуковых прац.

**2.2. Краязнаўчыя праекты**

Любоў да Радзімы ў чалавека перш за ўсё звязваецца з родным краем, з мясцінамі дзе прайшло яго дзяцінства, менавіта таму вялікую ўвагу мы павінны ўдзяляць развіццю краязнаўчай і пошукавай работы. Яна часткова ажыццяўляецца ў рамках рэспубліканскай акцыі навучэнскай моладзі «Жыву ў Беларусі і тым ганаруся». У рамках гэтай акцыі праводзіцца шмат конкурсаў, у якіх мы заўсёды ўдзельнічаем і дасягнулі знчаных поспехаў. Так удзельнічалі ў намiнацыі “Гiсторыя роднага краю” з праектам “Дзіўнае археалагічнае мінулае і скарбы горада Мазыра”. Мы апісалі і абагульнілі матэрыял аб археалагічных раскопках, зробленых на тэрыторыі горада Мазыра. Выдзелілі на падставе матэрыялаў краязнаўчага музея і розных крыніц аб археалагічных раскопках гісторыю даследавання горада Мазыра і прапанавалі храналогію археалагічных даследаванняў (гл.Дадатак 1).

Вучні нашай школы актыўна ўдзельнічаюць у розных чытаннях, значны поспех атрымлалі нашы праекты, такія як: “Беларуская святыня, апякунка Палесся”, мэтай даследавання з’явілася: абагуліць гісторычныя звесткі і даказаць цудадзейнасць Абраза Боскай Маці Юравіцкай Міласэрнай; “Дэмаграфічны партрэт сярэднестатыстычнага мазыраніна”, мэтай працы было высветліць, як выглядае сярэднестатыстычная беларуская сям'я;“Вуліцы горада Мазыра: пагляд лінгвіста”, мэтай было вызначыць значэнне мікратапонімаў (назваў вуліц) горада Мазыра з пункту гледжання іх лінгвістычных асаблівасцяў; “Будынкі – прывіды г.Мазыра”, мэтай праекта было вызначыць асноўныя тэндэнцыі ў змяненні архітэктурнага асяроддзя г. Мазыра, ад пачатку яго існавання і да сённяшняга часу, якое знаходзіцца на грані знішчэння; “Малая Радзіма ў лёсе чалавека”, мэтай якога было прааналізаваць творчую дзейнасць землякоў, лёс якіх звязаны з горадам Мазыром; “Словом и мечом: подвиг Церкви г. Мозыря и района в годы войны”.

Пры напісанні навуковых праектаў намі выкарыстоўваюцца наступныя метады: тэарэтычныя (праца з рознымі крыніцамі інфармацыі: аналіз навуковай і даведачнай літаратуры, інтэрнэт – крыніц), пошукавыя (праца з экспанатамі музея, у гарадской бібліятэцы), практычныя (складанне табліцы храналогіі), аналіз і абагульненне вынікаў даследавання, метад анкетавання, аналіз дадзеных, атрыманых пры вывучэнні літаратурных крыніц, гістарычны метад, метад класіфікацыі, метад сістэматызацыі.

**Заключэнне**

Дарэчы, мы ганарымся тым, што нарадзіліся і жывем у Мазыры. Сёння Мазыр – горад асаблівы. Калі знаёмішся з гісторыяй горада, то адкрываеш усе новыя і цікавыя старонкі яго мінулага. Мы так мала ведаем пра гісторыю свайго горада. Калі ў нас і выпускаюцца турыстычныя даведнікі для прыезджых, то ў іх суха распавядаецца аб кароткім паслярэвалюцыйным перыядзе. Толькі ж у нас вялікая культура, знакамітыя продкі, якія пакінулі пасля сябе нямала таямніц. Вельмі хочацца спадзявацца, што вучні ў школах будуць цікавіцца мінулым роднага краю.

**Літаратура**

1. Барсук, А.Я. Мазыр у ХІХ ст.: этнаграфічны нарыс / А.Я. Барсук // Міжнародныя Шамякінскія чытанні “Пісьменнік – Асоба – Час”: матэрыялы Міжнароднай навукова-практычнай канферэнцыі, Мазыр, 19–20 лістапада 2009 г. / УА МДПУ імя І.П. Шамякіна. – Мазыр, 2009. – С. 41–43.
2. Бобр, А.Г. Мой Мозырь: исторический очерк / А.Г. Бобр. – Минск: ФОГТ, 1996. –Ч. 1.– 161с.
3. Памяць. Мазыр. Мазырскі раён : гісторыка – дакументальная хроніка / укладальнікі М. А. Капач, В. Ф. Феранц ; мастак Э. Э. Жакевіч. — Мінск : Мастацкая літаратура, 1997

 **Дадатак 1**

 Храналогія

археалагічных даследаванняў горада Мазыра

|  |  |  |
| --- | --- | --- |
| Перыяд і месца раскопак | Прозвішча, імя, імя па бацьку даследчыка | Вынік даследаванняў |
| 1889-1891 гг. | Археалагічная экспедыцыя прафесара У.З. Завітневіча  | Даследаваны звесткі аб жыцці ў IX-XII стст. дрыгавічоў |
| Першая пал. 50-х гг,месца радам з гарадзішчам Кімбараўка | Археалагічная экспедыцыя даследчыка Ю.У. Кухарэнка | Выяўленая кераміка па якой вызначылі, што гарадзішча ўзнікла ў эпоху бронзы і спыніла існаванне ў часы Кіеўскай Русі |
| Канец 1950-х гг. | Археалагічная экспедыцыя даследчыка У.Ф. Ісаенка | Арганізаваў школьныя археалагічныя групы, з якімі праводзіў абследаванне помнікаў археалогіі ўздоўж Прыпяці; выявілі і абследавалі мезалітычныя стаянкі |
| Пачатак 70-х гг., месца радам з гарадзішчам Кімбараўка  | Археалагічная экспедыцыя прафесара П.Ф. Лысенка | Была пацверджана выснова даследчыка Ю.У. Кухарэнка |
| 1978 г., Гара Камунараў | П.Ф. Лысенка і Т.Н. Каробушкіна разам з экспедыцый Беларускага рэстаўрацыйнага інстытута пад кіраўніцтвам А.А. Трусава, I. Н. Чарняўскага, А.М. Кушняровіча, I.I. Сіньчука | Была адчынена значная плошча гарадзішча – каля 600 м. Асноўная маса рэчавага матэрыялу ў цэнтры гарадзішча адносіцца да XIV-XVII стст, сустракаліся знаходкі XI-XII ст. |
| 1982 г., гарадзішча Кімбараўка | Палескі атрад археалагічнай экспедыцыі АН Беларусі, выкладчыкі У.А. Булкін, М.І. Фёдараў, У.У. Рачкоўскі і студэнты гістарычнага факультэта Ленінградскага дзяржаўнага ўніверсітэта | Вызначылі, што пасля збудавання вала гарадзішча па нейкіх прычынам было закінута і жыццё тут аднавілася толькі праз некалькі стагоддзяў, III-IV ст. н. э. |
| 1982 г., гарадзішча Кімбараўка | Металаграфічны аналіз знаходак археолагам М.Ф. Гурыным | Выявіў якасць матэрыялу вырабаў (жалеза і сырцовая сталь; з балотнай жалезнай руды) |
| Восень 1983 г. | Аналіз знаходак археолагам Г.М. Залашка | Выйшла кніга “Колькі гадоў Мазыру?”, керамічныя знаходкі трох-чатырох тысячалетняй даўніны, яны павялічвалі ўзрост нашага гарадка ў чатыры – пяць разоў |
| 1985 г. | А.Г. Бобр і яго прыхільнікі | Тры манетныя скарбы з часоў Рэчы Паспалітай, славутая “Мазырская мадонна” |
|  Пасля 1986 г. па прычыне чарнобыльскай аварыі былі забаронены зямельныя працы, і раскопкі спыніліся |
| 2004 г. | Студэнты УА «МДПУ імя I. П. Шамякіна» | Быў знойдзены фундамент і царкоўны пагост з пахаваннямі |